
Zapisovateľka:  Marta Ledeczká


Z á p i s n i c a

Obecné zastupiteľstvo v Tôni uskutočnilo dňa 17.09.2015, svoje siedme zasadnutie v zasadacej miestnosti obecného úradu

Prítomní: podľa prezenčnej listiny 
Ospravedlnene chýbali poslanci: Zalán  Csizmadia a Attila  Magyarics

Program zasadnutia:
1/   Otvorenie zasadnutia          
2/   Určenie zapisovateľa a overovateľov zápisnice      
3/   Voľba návrhovej komisie
4/   Správa o činnosti starostu obce
5/   Kontrola plnenia uznesení
6/   Interpelácie
7/   Schválenie úveru na kamerový systém
8/   Úprava rozpočtu
9/   Všeobecne záväzné nariadenie obce Tôň č. 2/2015 o zneškodňovaní obsahu žúmp
      na území obce Tôň – návrh
10/ Všeobecne záväzné nariadenie obce Tôň č. 3/2015, ktorým sa určuje výška a spôsob
      úhrady príspevku za pobyt dieťaťa v MŠ, výška príspevku na čiastočnú úhradu nákladov
      na činnosť školského klubu detí, výška príspevku na čiastočnú úhradu nákladov a 
      spôsob úhrady za poskytovanie stravy v zariadeniach školského stravovania - návrh 
11/ Rôzne – prerokovanie došlých žiadostí
12/ Návrh na uznesenie   
13/ Záver 

1. Otvorenie zasadnutia

[bookmark: _GoBack]    Zasadnutie obecného zastupiteľstva bolo zvolané v zmysle § 12 a 13 odst. 4 písmena a/ zákona č. 369/1990 Z.z. o obecnom zriadení na deň 17. septembra 2015 na 18.00 hodinu do zasadacej miestnosti obecného úradu v Tôni. 
     Zasadnutie obecného zastupiteľstva otvoril starosta obce, ktorý srdečne privítal prítomných poslancov a účtovníčku obce.
     V zmysle § 12 zákona č. 369/1990 Zb. o obecnom zriadení rokovanie obecného zastupiteľstva je zásadne verejné.
Zasadajúci konštatoval, že obecné zastupiteľstvo je uznášaniaschopné.
Starosta obce predkladal pozmeňujúci návrh programu zasadnutia. Navrhoval, aby bod 10/ VZN obce Tôň č. 3/2015 – návrh, bol prerokovaný na nasledujúcom zasadnutí OZ a namiesto bodu 10/ navrhoval prerokovať Spolufinancovanie obce Tôň vo výške 5 % z alikvotnej čiastky projektu Operačný program Kvalita životného prostredia 2014-2020, prioritná os 1, Aktivita B na predchádzanie vzniku biologicky rozložiteľného odpadu pre obec Tôň. 
Program zasadnutia bol jednohlasne schválený.

2. Určenie zapisovateľa a overovateľov

Za zapisovateľku bola určená: Marta Ledeczká.
Za overovateľov zápisnice boli navrhovaní a jednohlasne schválení: poslanec Róbert Závodný a poslankyňa Bc. Eva Antalová.

3. Voľba návrhovej komisie

Starosta obce predložil návrh na voľbu návrhovej komisie.
Za členov návrhovej komisie boli navrhnutí a jednohlasne schválení: poslanec Mgr. Gabriel Fitus a Zdenek Antala.


4/   Správa o činnosti starostu obce

Starosta obce informoval poslancov o svojej vykonanej činnosti v posledných mesiacoch. 
V mesiaci jún 2015 bola obnovená cesta III/06346 Trávnik Tôň, km 0,000 6,023, t.j. 6,023 km, v rámci projektu Modernizácia ciest región Nové Zámky a Komárno.
Hlavným predmetom zákazky bola rekonštrukcia vrchnej stavby vozovky, rekonštrukcia odvodnenia a vybudovanie  bezpečnostných prvkov dopravnej infraštruktúry. Stavebné práce pozostávali z položenia nových konštrukčných vrstiev vozovky, osadenia bezpečnostných prvkov a obnova pôvodného odvodnenia (podľa projektovej dokumentácie). Začiatky a konce rekonštruovaných úsekov ciest boli podrobne popísané v projektovej dokumentácii pre realizáciu stavby.
Technické riešenie bolo nasledovné:
- frézovanie asfaltového krytu vozovky
- obnova krytu vozovky
- položenie nových konštrukčných vrstiev vozovky
- úprava mostných ríms
- zrezanie a spevnenie krajníc
- prehĺbenie priekop
Bezpečnostné prvky :- zvislé a vodorovné dopravné značenie
- reflexná úprava značenia
- oceľové zvodidlá
- dopravné gombíky
- merač teploty
Všetky použité materiály pri výstavbe zodpovedali požadovanej kvalite a nemajú negatívny vplyv na životné prostredie. Pri realizácií asfaltových krytov sa dodržiavali technicko- kvalitatívne  podmienky. 
Uvedený úsek bol obnovený z programu: Regionálny operačný program, Prioritná os: 5. Regionálne komunikácie zabezpečujúce dopravnú obslužnosť regiónov, Opatrenie: 5.1 Regionálne komunikácie zabezpečujúce dopravnú obslužnosť regiónov, Kód výzvy: ROP-5.1-2012/01. 
Počas vykonania prác firma zničila priekopy vedľa cesty Trávnická v našej obci. Z toho dôvodu starosta obce rokoval s vedením firmy, ktorá navrhla kompenzáciu. Ďalej jednal s projektantom ohľadne umiestnených zábradlí v zákrutách smerom na obec Trávnik. Podľa jeho názoru zábradlia sú veľmi nebezpečné.

Starosta obce informoval poslancov, že tŕstie v obecnom jazere bude ošetrené s prostriedkom, ktorý je šetrný k životnému prostrediu. Na jar bude vykonaná úprava obecného jazera, tŕstie budú odstránené. Zasahovanie bude s prípravkom Rondup, na základe vyjadrenia vodohospodárov.

Starosta obce navštívil Hasičskú stanicu vo Veľkom Mederi a rokoval s novým riaditeľom o výjazde hasičských vozidiel z uvedenej stanice v prípade požiaru do našej obce.

Okresný úrad v Nitre, školský úrad, informoval obce, že  školy, ktoré navštevuje málo žiakov, takže ročníky musia spájať do spoločných tried, to mali navrhnuté už niekoľko rokov. Pôvodne sa mali rušiť, no vláda sa rozhodla, že ich zachová. Z návrhu tzv. školského zákona vyplýva, že štát tieto školy udrží. Zachránia sa však iba málotriedky s prvým stupňom základnej školy. 
Problémom je, že financovanie takých škôl je nákladné. Keďže nemajú dostatok detí, okrem bežného normatívu na žiaka dostávajú aj kompenzačný príplatok. Zatiaľ, čo štát by sa takej príťaže rád zbavil, samosprávy, ktoré tieto málotriedne školy spravujú, sa ich snažia udržať.
Pre rodičov je totiž výhodnejšie, ak ich deti navštevujú školu priamo v obci, ako keby za vzdelaním museli cestovať do väčších dedín či miest v okolí. 

Ešte v mesiaci jún starosta obce navštívil sociálnu pracovníčku v domove dôchodcov v Zlatnej na Ostrove ohľadne vybavenia sociálneho posudku pre našu občianku Esteru Farkasovú, ktorá je už umiestnená v uvedenom zariadení.

Ešte v mesiaci jún boli zakúpené nové súčiastky do kosačky.

Dňa 1. júla 2015 vo Veľkých Kosihách sa uskutočnilo zasadnutie Komunálnej spoločnosti a.s., na ktorom zasadnutí sa starostovia obcí zaoberali s možnosťami spracovania odpadu. Starosta obce požiadal prítomných poslancov, aby na nasledujúce zasadnutie podali návrhy na spracovanie odpadu. Na skládke odpadu 2 kazety sú úplne naplnené s odpadmi a preto je návrh na vybudovanie ďalšej kazety na uloženie tuhého komunálneho odpadu.

Regionálna rozvojová agentúra v Komárne vypracovala predbežnú kalkuláciu projektu Operačný program Kvalita životného prostredia 2014-2020, prioritná os 1, aktivita B na predchádzanie vzniku biologicky rozložiteľného odpadu pre našu obec.

Starosta obce informoval poslancov, že sa vyskytli problémy s rodinou Némethovou z ulice Ružovej. Majú veľký neporiadok na dvore ako aj v záhrade. Na základe toho aj v rodinnom dome, v ktorom žijú. V tejto veci starosta obce navštívil Regionálny úrad verejného zdravotníctva v Komárne. Starosta obce navrhol, aby v budúcnosti bolo prijaté všeobecne záväzné nariadenie obce, na základe ktoré by mohol byť vyčistený pozemok z úradnej moci. Podľa jeho vedomia takúto činnosť vykonáva firma vo Veľkom Mederi.

Ďalej starosta obce pripomenul, že sa nepodarilo získať finančné prostriedky na obnovenie autobusových zastávok ani na vybudovanie cyklistickej trasy. Obec získala finančné prostriedky na vybudovanie kamerového systému.

Dňa 10. júla v Iže sa uskutočnilo vyhodnotenie programu Leader – za čistejšie Podunajsko, z ktorého programu obec získala finančné prostriedky na lavičky, informačné tabule, smetné koše, altánky.

Starosta obce informoval poslancov, že počas letných prázdnin v budove základnej školy sa prebiehali rekonštrukčné práce, v rámci ktorej boli vymenené vodovody, obnovené podlahy, sociálne miestnosti.

Starosta obce pripomenul, že na akciu Obecné dni boli poskytnuté finančné dary, sponzorské. Na obecnú akciu boli pozvaní hostia z družobnej obce Ászár, ktorí boli veľmi spokojní s pohostením.

Počas leta z vlastných nákladov boli obnovené niektoré autobusové zastávky. Boli zakúpené nátery, odstránené nalepené plagáty a povrch bol očistený. Tieto práce vykonali verejnoprospešní pracovníci obce. Medzi nimi pracuje aj Július Szeder, ktorý svoju prácu vykonáva svedomite. Na začiatku boli s ním problémy, potom sa všetko vrátilo do normálneho cyklu. Menovaný v auguste by mal nastúpiť na psychiatrické liečenie. Na okresnom súde starosta obce žiadal o odklad nástupu na neskorší termín. Súd žiadosti vyhovel, nástup na liečenie bude 30. novembra 2015.

Starosta obce v kancelárií ZSE v Dunajskej Strede pomohol novému nájomníkovi vybaviť pripojenie na verejnú elektrickú sieť. Predchádzajúci nájomca vysťahoval z bytu tak, že nemal elektrinu, nevybavil zmluvu na odber elektrickej energie. Z toho dôvodu vznikli menšie nepríjemnosti. Aby v budúcnosti takéto nepríjemnosti nevznikli, starosta obce navrhol uzatvoriť nájomnú zmluvu tak, aby obsahovala:  výšku sankcie, ktorá by bola cena pripojenia, po odmontovaní elektrického merača, dať si vypracovať novú revíziu, ďalej čistenie okolia nájomnej budovy je povinnosťou nájomníkov.

V sociálnej miestnosti pre ženy na obecnom úrade praskla zastaraná hadica z umelej hmoty, z ktorej tiekla voda, s čím bola pôsobená značná škoda pre poštu. Pošta prenajíma miestnosti na prízemí budovy obecného úradu. Vzniknutá škoda bola nahlásená do poisťovne Allianz a.s. a následne bola posúdená miera poškodenia.

Bola podpísaná zmluva s firmou PT security na napojenie budovy obecného úradu, základnej školy a materskej školy na alarm.

5/   Kontrola plnenia vlastných uznesení

Starosta obce informoval Obecné zastupiteľstvo v obci Tôň, že na predchádzajúcom zasadnutí obecné zastupiteľstvo, ktoré sa konalo dňa 24.06.2015 boli prijaté nasledovné uznesenia, a to:
Obecné zastupiteľstvo v bode A/ bralo na vedomie Kontrolu plnenia vlastných uznesení bez pripomienok. V bode B/ bralo na vedomie Správu o činnosti starostu obce Tôň.
Obecné zastupiteľstvo v bode C/ jednohlasne schválilo Záverečný účet obce Tôň za rok 2014 bez výhrad. 
V bode D/ bolo jednohlasne schválená  Úprava rozpočtu k 24. 06. 2015.
Obecné zastupiteľstvo v bode E/ jednohlasne schválilo Plán kontrolnej činnosti hlavnej kontrolórky obce Tôň na obdobie od 01.07.2015 do 31.12.2015 
V bode F/ bola prerokovaná 
1/ Žiadosť Jókaiho divadlo v Komárne o poskytnutie finančných prostriedkov 
Po prerokovaní podanej žiadosti poslanci jednohlasne odmietli poskytnutie finančných prostriedkov pre Jókaiho divadlo v Komárne.
2/ Žiadosť Obce Klížska Nemá o poskytnutie finančných prostriedkov alebo vecného daru na akciu Okresné slávnosti piesní a tancov, ktorá sa uskutoční dňa 11. júla 2015, v sobotu, od 14.00-ej hodiny v obci Klížska Nemá
Po prerokovaní žiadosti obecné zastupiteľstvo jednohlasne schválilo vecný dar na akciu Okresné slávnosti piesní a tancov v Klížskej Nemej vo výške 25 €.
3/ Cenová ponuka PT Security Slovakia s.r.o., Komárno, na vytvorenie 2 člennej motorizovanej hliadky v obci Tôň a pripojenie objektov na pult centrálnej ochrany
Objekt napojený na pult centrálnej ochrany: 30 € + DPH/mesiac
Obchádzková činnosť: 70 € + DPH/mesiac
Poslanec Fitus navrhol napojiť objekt obecného úradu a základnej školy v obci Tôň na pult centrálnej ochrany za navrhnutú cenu od 01.09.2015 so skúšobnou dobou 3-6 mesiacov.
Návrh bol jednohlasne schválený.

4/Žiadosť Imricha Kovácsa – IMKO, Komárňanská 215/4, 946 15 Tôň o predĺženie termínu poukladania zámkovej dlažby na prenajatý pozemok CKN č. 36/6, v katastrálnom území Tôň. Pozemok je vedený na LV č. 413. Pôvodný termín uskutočnenia práce je 30.06.2015. Žiadaný termín je do 31.12.2015.
Po prerokovaní podanej žiadosti poslanci jednohlasne schválili predĺženie termínu poukladania zámkovej dlažby na prenajatý pozemok do 31.12.2015.
5/ Žiadosť Imricha Kovácsa – IMKO, Komárňanská 215/4, 946 15 Tôň o odkúpenie obecného pozemku CKN 34/2, o výmere 672 m2, druh pozemku: zastavané plochy a nádvoria, v katastrálnom území Tôň, vedeného na LV č. 413. Uvedený pozemok by chcel využiť na podnikateľské účely.
Po prerokovaní žiadosti poslanci dospeli k záveru, že pozemok za kultúrnym domom nenavrhujú na predaj. Toto miesto obec môže ešte využiť na iné účely. Obecný pozemok netreba predať za každú cenu.
Poslanci jednohlasne neschválili predaj pozemku CKN 34/2, o výmere 672 m2, druh pozemku: zastavané plochy a nádvoria, v katastrálnom území Tôň, vedeného na LV č. 413, ktorý pozemok žiadateľ by chcel využiť na podnikateľské účely.
Obecné zastupiteľstvo jednohlasne schválilo v bode G/ zaslanie poslednej výzvy pre Juditu Sederovú, nájomníčku nájomného bytu č. 2 v nájomnom bytovom dome s 8 bytovými jednotkami, na adrese Tôň, Mlynská 53/11, na zaplatenie nedoplatku za nájomné, fond opráv a preddavky do 15. júla 2015 na účet obce resp. do pokladne obce.
V bode H/ Obecné zastupiteľstvo v Tôni bralo na vedomie správu hlavnej kontrolórky č. 1/2015 a č. 2/2015 o výsledku následnej finančnej kontroly.

6/   Interpelácie

Poslanec Barnabás Domonkos sa opýtal od starostu obce, že z akého dôvodu nebol pozvaný na prerokovanie akcie Obecný deň. Každý poslanec bol pozvaný okrem neho.
Starosta obce uviedol, že minimálne dvakrát skúsil ho zavolať, ale neúspešne.
Poslanec Barnabás Domonkos sa vyjadril tak, že je to veľmi zaujímavý postoj starostu k veci. Keď mal neprijatý hovor, ešte každého zavolal.
Starosta obce informoval pána poslanca, že musel konať rýchlo.
Ďalej poslanec Domonkos mal takú pripomienku, že starosta vo svojej správe spomenul všetko, ale o prioritách, ktoré už raz boli prerokované, nie. Myslel si na kultúrny dom, na obnovenie miestnych komunikácií, na získanie finančných prostriedkov na obecný deň.
Starosta obce informoval poslancov, že podaná žiadosť o získanie finančných prostriedkov na organizovanie akcie obecné dni, bola neúspešná. Program na získanie finančných prostriedkov na obnovenie kúrenia kultúrneho domu a na obnovenie miestnych komunikácií bude len vypísaný v budúcnosti.
Poslanec pán Domonkos sa opýtal, že boli schválené finančné prostriedky na podanie dotačných žiadostí, čo s tými.
Starosta obce uviedol, že je možnosť podania žiadosti na získanie finančných prostriedkov na organizovanie trojdňovej akcie obecných dní, ale to nepodporuje. Najvhodnejšie by bolo získať financie na miestne komunikácie. 
Barnabás Domonkos sa informoval o tom, či boli vyplatené finančné prostriedky na vypracovanie dotačných žiadostí
Pani Iveta Magyaricsová uviedla, že schválené finančné prostriedky sú na účte obce.
Poslanec Barnabás Domonkos sa informoval o stave obecného jazera v celosti, myslel si na zmluvu so Štefanom Tóthom, na vykonanú prácu alebo ešte na nevykonanú. Okolo obecného jazera je veľký neporiadok, všade sú rozhádzané rôzne odpady.
Starosta obce uviedol, že zmluva je uzatvorená s pánom Tóthom. Práce môžu byť vykonané v čase mimo vegetačného obdobia, t.j do konca augusta 2015. Ináč treba zabezpečiť recyklovateľný betón.
Poslanec Domonkos zaznamenal, že na základe zverejnenej zmluvy bol predaný pozemok v centre dediny pre Štefana Tótha. Opýtal sa, či zmluva je platná alebo nie.
Starosta obce uviedol, že pozemok v strede obce pod zmrzlinárňou Margaréta nebol predaný. Zmluva je neplatná a nebude zverejnená na webovej stránke obce. 

Poslanec Antala uviedol, že treba zháňať betón v obci na dokončenie prác pri obecnom jazere. 
Súhlasil s tým aj poslanec Závodný, ktorý ešte dodal, aby práca mohla byť vykonaná čím skoršie.

Poslanec Mgr. Fitus konštatoval, že pán Štefan Tóth pracuje zadarmo, pozemok pod zmrzlinárňou v centre dediny nebol mu predaný, tak nevie čí nápad bol posilnenie brehu obecného jazera. Má obavy, že obecné jazero po niekoľkých rokoch ostane v takom stave, v akom ho vidíme t.č.
Starosta obce uviedol, že v minulosti povrch jazera bol pekný, v zime slúžilo ako klzisko pre záujemcov z dediny ako aj z okolitých dedín. Oficiálne jazero bolo nádrž na požiarne účely. Počas rokov v jazere vznikli pieskové záveje spod miestnej komunikácie. Z toho dôvodu treba urobiť posilnenie brehu. Najlacnejší spôsob je s recyklovateľným betónom alebo veľkými prírodnými kameňmi.
Poslanec Mgr. Fitus pripomenul, že keď v minulosti bolo prehĺbené jazero, v tom prípade voda mala hĺbku max. 2 metre. Keď obrovské množstvo piesku vytečie spod cesty, nič to nepodrží, ani recyklovateľný betón, ani veľké kamene. Podľa jeho názoru bola zbytočná všetka práca, sila a potom celá situácia ostane na terajšom obecnom zastupiteľstve.
Poslanec Domonkos ešte k tomu dodal, že ešte pred 3 rokmi, keď pán Tóth sľúbil všetko možné, vtedy by musela obec s ním uzatvoriť zmluvu o výkone práce na obecnom jazere. 

Poslanec Mgr. Fitus navrhol, aby na obnovené autobusové zastávky v budúcnosti neboli nalepené plagáty. Treba na to dať pozor. 
Starosta obce uviedol, že obnovené zastávky sú označené so zakazujúcimi nápismi.

Poslanec Mgr. Fitus sa informoval o stave miestnej komunikácie pred Motorestom, či je už dokončený alebo len čiastočne.
Starosta obce uviedol, že si myslel, že pán Adamik na poškodenú miestnu komunikáciu pred Motorestom, urobí nový asfaltový povrch, ako to sľúbil. Vyzýva ho, aby obnovil povrch miestnej komunikácie. Vo výzve bude uvedené, že obecné zastupiteľstvo nebude ho akceptovať, z dôvodu nesplnenia svojho prísľubu.

Poslanec Mgr. Fitus sa informoval o rodine Sederovej, ktorá mala veľký nedoplatok na nájomnom. 
Starosta obce uviedol, že bola jej zaslaná výzva na zaplatenie nedoplatku. Vtedy zaplatili sumu nájomného, fondu opráv a preddavkov vo výške 750 €.  Nedoplatky stále majú. Pokazilo im nákladné auto, čo je pracovným prostriedkom manžela menovanej.
Poslanec Antala navrhol, aby predali auto a zo získaných finančných prostriedkov mohli by zaplatiť nedoplatky.             

8/   Úprava rozpočtu

Poslancom OZ boli vysvetlené jednotlivé položky úpravy rozpočtu účtovníčkou obce, pani Magyaricsovou. Položky boli jednotlivo rozobraté a vysvetlené podľa otázok poslancov. Účtovníčka obce zodpovedala na všetky otázky týkajúce sa úpravy rozpočtu a ich odôvodnenia. 
Úpravu rozpočtu každý poslanec dostal domov na preštudovanie.
Po vykonaní úpravy rozpočtu, rozpočet obce ostáva vyrovnaný.

Úprava rozpočtu bola schválená jednohlasne.

9/   Všeobecne záväzné nariadenie obce Tôň č. 2/2015 o zneškodňovaní obsahu žúmp
      na území obce Tôň – návrh

Poslancom bol predložený návrh VZN obce Tôň č. 2/2015, ktoré upravuje povinnosti prevádzkovateľov žúmp na území obce Tôň pri odvádzaní odpadových vôd z nehnuteľností do žúmp a ich zneškodňovaní.
V zmysle nariadenia:
1. Žumpa je podzemná vodotesná nádrž bez odtoku, určená na zhromažďovanie odpadových vôd z domácností.
2. Stavba žumpy musí zodpovedať príslušným všeobecne záväzným právnym predpisom a technickým normám.
3. Umiestnenie žumpy na pozemku musí umožňovať prístup k žumpe za účelom jej vyprázdňovania a musí byť umiestnená tak, aby umožňovala výhľadové pripojenie stavby na verejnú kanalizáciu. 
4. Dno a steny žumpy musia byť vodotesné – nepriepustné, tak aby odpadová voda nepresakovala do okolitého prostredia a neznečisťovala ho.
5. Prevádzkovateľ žumpy je povinný vybudovať a prevádzkovať žumpu tak, aby nedochádzalo k únikom odpadových vôd zo žumpy do okolia a k ohrozovaniu alebo poškodzovaniu zdravia obyvateľov alebo životného prostredia.
6. Najmenšia vzdialenosť žumpy od studne individuálneho zásobovania vodou musí zodpovedať  príslušnými slovenským technickým normám. 
7. Odpadová voda odvádzaná do žúmp nie je, na rozdiel od kalu zo septikov, komunálnym  odpadom a nevzťahuje sa naň režim zberu a zneškodňovania komunálnych a drobných stavebných odpadov. 
8. Prevádzkovateľ žumpy musí zabezpečiť vyprázdňovanie žumpy v intervaloch primeraných kapacite žumpy na vlastné náklady prostredníctvom oprávnených právnických alebo fyzických osôb. 
Uvedené VZN bolo prerokované členmi Obecného zastupiteľstva v Tôni. Schválenie bude na nasledujúcom zasadnutí obecného zastupiteľstva.

Kanalizácia

Starosta obce informoval poslancov, že v budúcnosti bude nutné vybudovať kanalizáciu v každej dedine. Naša obec už má vypracovanú projektovú dokumentáciu na realizáciu stavby kanalizácie, ale to spolu so Zemianskou Olčou. 
K predmetnému  dokumentu bola vypracovaná zmena  pôvodne navrhovanej činnosti, ktorý rieši zmenu umiestnenia ČOV oproti pôvodnému riešeniu. To posunutím o 1 km smerom od obce pozdĺž pravej strane štátnej cesty do Kolárova. Prívodné a výtlačné potrubie bude umiestnené mimo priekopy štátnej cesty na hranici pozemku cesty a susednej ornej pôdy. Umiestnenie výtlačného objektu sa nezmení. Objekt ČOV bude vybudovaný na pozemku s parc. č. 1780/3 o výmere 5000 m2  v k. ú. Zemianska Olča, mimo zastavaného územia obce Zemianska Olča. Stoková sieť tlakovej splaškovej kanalizácie bude umiestnená v katastrálnych územiach obcí Zemianska Olča a Lipové v zelených pásoch pri cestných komunikáciách, tak ako v pôvodnom zámere.
Pozemok s parc. č. 1780/3 sa nachádza 1 km od zastavaného územia obce naproti jestvujúcej poľnej cesty pri rovnom úseku štátnej cesty, bola oddelená z pozemku parc. č. 1780/1 práve za účelom vybudovania tejto verejnoprospešnej stavby.  Tento novovytvorený pozemok nezasahuje do chráneného vtáčieho územia Ostrovné lúky.	
Zmena sa týka aj zvýšenia kapacity ČOV. V prvej etape stavby sa vybuduje stoková sieť pre obec Zemianska Olča, a ČOV pre obec Zemianska Olča a Tôň. Odpadové vody z obce Tôň budú zvážané cisternami do doby vybudovania verejnej kanalizácie v našej obci.
Navrhovaná stavba zásadne nemení svoj charakter oproti pôvodnému zámeru a predchádzajúcej zmene navrhovanej činnosti. Zmena sa týka najmä umiestnenia areálu ČOV a to posunutím ďalej od obce popri štátnej ceste, čím stavba bude mať ešte menší možný negatívny vplyv na zdravie ľudí a životné prostredie.
Zmena navrhovanej činnosti „Kanalizácia a ČOV Zemianska Olča“ nebude mať podstatný nepriaznivý vplyv na životné prostredie. 
Z hľadiska ochrany ovzdušia výstavbou vodovodnej a kanalizačnej siete nedôjde k znečisteniu ovzdušia, nepredpokladá sa ani zhoršenie znečistenia ovzdušia v prevádzke ČOV. Likvidácia odpadov bude riešená zmluvným zneškodňovaním. Z hľadiska ochrany vôd dôjde predmetnou stavbou k výraznému zlepšeniu čistoty podzemných a povrchových vôd.

Na kanalizačnú sieť by mal byť napojený 80-85 % obyvateľov, pre ktorých náklady by boli vysoké, cca 1400 €.

Poslanec Mgr. Gabriel Fitus navrhol, aby výstavba kanalizačnej siete v našej obci bola ešte posunutá na ďalšie obdobie. Podľa neho malé obce, aká je aj naša obec, by bola „finančne zničená“.

Starosta obce uviedol, že v našej obci by mohla byť vybudovaná kontajnerová čistička vody, z ktorej splašková voda by mohla byť odvádzaná do obecného jazera.

Poslanec Róbert Závodný mal návrh na vybudovanie čističky odpadovej vody na mieste bývalej čističky, ktorá sa nachádza v bývalom areáli Ľanárskych a konopárskych závodov.    
Starosta obce uviedol, že predmetný areál je v súkromnom vlastníctve.

Ďalej poslanec Róbert Závodný navrhol, aby o možnosti vybudovania kanalizácie v našej obci so spôsobom umiestnenia miestnych čističiek u jednotlivých rodinných domoch boli informovaní obyvatelia napríklad na verejnom rokovaní s obyvateľmi. 


10/ Spolufinancovanie obce Tôň vo výške 5 % z alikvotnej čiastky projektu Operačný program Kvalita životného prostredia 2014-2020, prioritná os 1, Aktivita B na predchádzanie vzniku biologicky rozložiteľného odpadu pre obec Tôň

Každý poslanec dostal k ruke predbežnú cenovú kalkuláciu projektu na predchádzanie vzniku biologicky rozložiteľného odpadu pre našu obec. V tabuľke sú uvedené nasledovné zariadenia a služby, ktoré sú predmetom projektu:
· komposter s objemom 700 litrov v počte 273 ks 
· komposter s objemom 900 litrov v počte 1 ks
· obecný štiepkovač v počte 1 ks
· elektrický komposter GG 02 v počte 2 ks
· komposter s objemom 2000 litrov v počte 1 ks
· veľkoobjemový komposter s objemom 5100 litrov v počte 3 ks.
Bude aj osvetová kampaň zameraná na predchádzanie vzniku bioodpadu. Budú vydané brožúry, letáky, budú prednášky pre občanov, prednášky pre žiakov ZŠ, budú organizované rôzne súťaže, bude realizovaný dotazníkový prieskum ako aj osveta domu k domu.

Komposter s objemom 2000 l bude umiestnený v blízkosti športového ihriska, kde aj doteraz bola zhromaždená tráva.

Poslanci jednohlasne schválili a/ spoluúčasť obce Tôň na realizácii projektu na predchádzanie vzniku odpadu žiadateľa Združenie Dolný Žitný ostrov/, ktorý sa bude uchádzať o nenávratný finančný príspevok z Operačného programu Kvalita životného prostredia 2014-2020, Prioritná os 1, Aktivita B.
b/ zabezpečenie spolufinancovania obce Tôň vo výške 5% z alikvotnej čiastky projektu spadajúcej na aktivity týkajúce sa obce Tôň, t.j. 2568,925 € /cena s DPH/
 
7/ Schválenie úveru na kamerový systém

Obec podala žiadosť na Pôdohospodársku platobnú agentúru v Bratislave na získanie finančných prostriedkov na kamerový systém. Žiadosť o nenávratný finančný príspevok pre projekt Zvýšenie bezpečnosti a prevencie proti vandalizmu na verejných priestoroch pre obec Tôň bola zaregistrovaná dňa 10.8.2015. Žiadosť vypracovala firma Premier Consulting Komárno v rámci Programu rozvoja vidieka SR 2007-2013, os č. 3, Opatrenie č. 3.4.2 Obnova a rozvoj obcí, Kód opatrenia: 322, číslo výzvy: 2015/PRV/37, kód projektu: 340NR1502828. 
Maximálna výška nenávratného finančného príspevku je 83.070,00 €, ktorá bola schválená rozhodnutím č. NR02828, dňa 0209.2015. Nenávratný finančný príspevok /NFP/ poskytnutý na základe zmluvy je zložený z:
a/ prostriedkov EPFRV v sume 62.302,50 €, ktorá predstavuje 75 % z celkových oprávnených výdavkov
b/ prostriedkov štátneho rozpočtu v sume 20.767,50 €, ktorá predstavuje 25 % z celkových oprávnených výdavkov.
NFP sa poskytoval obci Tôň systémom refundácie.

Pôdohospodárska platobná agentúra Bratislava želá tak, aby finančné prostriedky boli hradené z úveru vo VÚB. Celý kamerový systém dodal a implementoval technologické zariadenia súvisiace so zvýšením bezpečnosti a prevencie proti vandalizmu na verejných priestoroch /montoval/ firma Slovanet a.s.

Náklady na projekt sa skladajú z dvoch častí:
1/ cena projektu bez DPH
2/ DPH vo výške 20 %

DPH je ďalej členená na dve časti:
2a/ 75 % z výšky DPH je refundovateľná časť
2b/ 25 % z výšky DPH je príspevok obce na projekt

Agentúra PPA prepláca:
1/ cenu projektu bez DPH – túto na základe Žiadosti o platbu /ŽoP/
2a/ 75 % z výšky DPH /refundovateľnú časť/ - na základe žiadosti o vrátenie DPH 

Firma Slovanet a.s. poskytne prostriedky na zvyšnú časť DPH /vo výške 25 %/ a na režijné náklady súvisiace s prefinancovaním projektu.  

Na prefinancovanie ceny projektu má obec predschválený úver v plnej výške ceny bez DPH vo VÚB, ktorá je partnerom PPA pre obdobné typy projektov, úver je garantovaný spoločnosťou Slovanet a.s. a partnerstvom VÚB a PPA.

Slovanet a.s. zároveň poskytne prostriedky na:
2a/ 75 % z výšky DPH /neskoršiu refundovateľnú časť/ formou darovacej zmluvy pre obec
2b/ 25 % z výšky DPH a režijné náklady súvisice s prefinancovaním projektu /úroky, poplatky/ formu zmluvy o spolupráci medzi Slovanetom a obcou. Predmetom tejto zmluvy bude podpora obce pri prevádzkovaní kamerového systému.

Týmto spôsobom by mohla získať obec prostriedky na prefinancovanie projektu v plnej výške a bude môcť uhradiť faktúru za jeho zhotovenie.
Po úhrade faktúry požiada obec agentúru PPA o preplatenie nákladov na projekt /cena projektu bez DPH/. Po obdržaní žiadosti o platbu pracovníci PPA vykonajú kontrolu dokumentácie a fyzickú kontrolu na mieste inštalácie kamerového systému. Následne, po uskutočnení kontroly, uhradí PPA cenu projektu bez DPH.
Po obdržaní platby od PPA bude táto čiastka uhradená v prospech VÚB, čím bude úver splatený.
Neskôr, po vyplatení úhrad pre obce zapojené do tejto výzvy na kamerové systémy, vydá PPA výzvu na podanie žiadosti o vrátenie refundovateľnej časti DPH /75 % z DPH/. Obec podá žiadosť o vrátenie tejto časti DPH a následne PPA uhradí túto čiastku na účet obce. Obec uhradí túto čiastku v prospech spoločnosti Slovanet a.s. na základe darovacej zmluvy.
Týmto krokom sú vyrovnané všetky záväzky obce súvisiace s projektom, pričom náklady obce súvisiace s projektom budú prakticky nulové.

Poslanec Domonkos bol prekvapený na výške nenávratného finančného príspevku na kamerový systém do našej dediny. Čo je záruka na to, že obec získa na svoj účet schválené finančné prostriedky? 
Starosta obce uviedol, že finančné prostriedky boli schválené vo výške 83.070,00 € /bez DPH/ na 6 ks kamery a na systém. Tieto sú už namontované a už sú v prevádzke. Jedna kamera je na budove obecného úradu, druhá na budove kultúrneho domu, tretia na budove základnej školy, ďalšia na budove materskej školy a piata na budove nájomných bytov na ulici Mlynskej. Šiesta kamera je umiestnená v pivnici obecného úradu, priamo pri riadiacom systéme.

Poslanec Domonkos sa opýtal, že prečo má obec vybaviť úver na vyplatenie celej akcie, ak získala na to finančné prostriedky.
Starosta obce uviedol, že v zmluve je uvedená forma vyplatenia, a to refundáciou. Obec t.č. nemá toľko finančných prostriedkov, aby mohla uhradiť vystavenú faktúru za uskutočnenú prácu.

Pani Magyaricsová uviedla, že obec takýmto spôsobom mala úver v roku 2011-2013.

Poslanec Domonkos jednohlasne vyhlásil, že v tejto akcii sa nezúčastní. Je dôležitá aj cena poistenia celého systému. Možno, že z výšky poistenia celého systému, PT security vykoná službu v obci.
Pani Magyaricsová uviedla, že kamerový systém musí byť poistený na dobu 5 rokov.

Poslanec Róbert Závodný sa informoval o tom, že koľko to bude stáť obci v celosti. Poslanec ďalej konštatoval, že sú v prevádzke kamery v počte 5 kusov, k tomu riadiaci systém, prevádzkovanie na 5 rokov zo strany Slovanetu a ako bude po 5 rokoch.

Starosta obce uviedol, že po 5 rokoch prevádzkovania celého systému ďalšie náklady na prevádzkovanie bude výdavkom obce. 

Poslanec Mgr. Fitus sa opýtal, či sa dá z celej akcie odstúpiť?
Starosta obce uviedol, že nie, lebo sankcia v takomto prípade je vo výške 15.000,00 €.

Poslanec Domonkos bol veľmi rozhorčený a opýtal sa, že kto podpísal dotačnú žiadosť a zmluvu o poskytnutí nenávratného finančného príspevku. Podľa neho sankcia patrí tomu, kto tieto dokumenty podpísal.
Poslanec Barnabás Domonkos odišiel zo zasadnutia obecného zastupiteľstva.

Prítomní poslanci nesúhlasili s prijatím úveru z VÚB na kamerový systém.

Starosta obce nariadil prestávku. Na návrh všetkých prítomných poslancov zasadnutie bude pokračovať na nasledujúci deň, a to v piatok, na tento jediný bod zasadnutia.

Dňa 18. septembra 2015, v piatok, o 12-ej hodine po dlhej prestávke pokračovalo zasadnutie obecného zasadnutia. Na tomto zasadnutí sa zúčastnili aj poslanci: Barnabás Domonkos, Zalán Csizmadia a Attila Magyarics, zástupca starostu obce.

Z dôvodu, že poslanci nesúhlasili s prijatím úveru na financovanie kamerového systému, preto starosta obce informoval poslancov o ďalšej možnosti financovania celého systému. 
Firma Slovanet a.s. celú sumu kamerového systému uhradí pre PPA, ale v tom prípade náklady na vypracovanie celého projektu s firmou Premier Consulting s.r.o. ostávajú výdavkom obce vo výške 830,00 € bez DPH.
Po prerokovaní financovanie kamerového systému poslanci hlasovali nasledovne:
· Za financovanie kamerového systému z úveru VÚB hlasoval zástupca starostu obce Attila Magyarics
· Proti hlasoval: poslanec Mgr. Gabriel Fitus, Zdenek Antala, Róbert Závodný, Zalán Csizmadia a poslankyňa Bc. Eva Antalová
· Nehlasoval poslanec Barnabás Domonkos.
Obecné zastupiteľstvo neschválilo: 
1/ prijatie úveru zo Všeobecnej úverovej banky a.s.
so sídlom:
Všeobecná úverová banka
Mlynské  nivy 1
829 90 Bratislava 25
Identifikačné čísla a kódy banky
IČO: 313 20 155, DIČ: 2020411811
IČDPH: SK7020000207
zapísanej v Obchodnom registri Okresného súdu Bratislava I, oddiel: Sa, vložka č.: 341/B
vo výške ..0...€, s dobou splatnosti 0 rokov, na účel : predfinancovanie dotácie NFP v zmysle zmluvy č. NR02828 zo dňa 08.09.2015 uzatvorenej medzi Pôdohospodárskou platobnou agentúrou, so sídlom Dobrovičova 12, Bratislava /PPA/ a Obcou Tôň, so sídlom Bratislavská 132/8, Tôň
2/ neschválilo zabezpečenie úveru vystavením vlastnej blankozmenky Obce ako Dlžníka a podpísaním dohody o vyplňovacom práve k blankozmenke uzatvorenej medzi Veriteľom a Dlžníkom.
3/ Obecné zastupiteľstvo súhlasí s úpravou rozpočtu v príslušných kapitolách príjmov a výdavkov súvisiacich s prijatím a splatením úveru a jeho príslušenstva a poveruje starostu na podpis zmluvnej dokumentácie spojenej s úverom a zabezpečením úveru. 
 
Nasledovalo ďalšie hlasovanie, kde poslanci hlasovali nasledovne:
· Za predfinancovanie dotácie NFP cez spoločnosť Slovanet a.s. hlasovali poslanci: Mgr. Gabriel Fitus, Zdenek Antala, Róbert Závodný a poslankyňa Bc. Eva Antalová
· Proti nehlasoval nikto
· Zdržali sa hlasovania: poslanec Zalán Csizmadia a Attila Magyarics, zástupca starostu obce
· Nehlasoval poslanec Barnabás Domonkos   

Obecné zastupiteľstvo schválilo:
Predfinancovanie  dotácie NFP v zmysle zmluvy č. NR02828 zo dňa 08.09.2015 uzatvorenej medzi Pôdohospodárskou platobnou agentúrou, so sídlom Dobrovičova 12, Bratislava /PPA/ a Obcou Tôň, so sídlom Bratislavská 132/8, Tôň, vo výške 82 240 € bez DPH, cez spoločnosť Slovanet a.s., Záhradnícka 151, Bratislava 2, 
na projekt Zvýšenie bezpečnosti a prevencie proti vandalizmu na verejných priestoroch pre obec Tôň 
os č. 3 
opatrenie č. 3.4.3 Obnova a rozvoj obcí
kód opatrenia: 322
číslo výzvy: 2015/PRV/37
Kód projektu: 340NR1502828
Miesto realizácie projektu: Tôň, okres Komárno

11/   Rôzne – Prerokovanie došlých žiadostí

Neboli.

12/ Návrh na uznesenie   

UZNESENIE
zo VII. zasadnutia obecného zastupiteľstva, konaného dňa 17.09.2015
VI/2015
Obecné zastupiteľstvo

A/ Berie na vedomie
Kontrolu plnenia vlastných uznesení bez pripomienok

B/ Berie na vedomie
Správu o činnosti starostu obce

C/ Schvaľuje - jednohlasne
1/   Úpravu  rozpočtu
2/ Súhlasí s úpravou rozpočtu v príslušných kapitolách príjmov a výdavkov súvisiacich s predfinancovaním projektu Zvýšenie bezpečnosti a prevencie proti vandalizmu na verejných priestoroch pre obec Tôň, časť externý manažment vo výške 830,00 € bez DPH /suma za vypracovanie projektu pre Premier Consulting s.r.o. Komárno/  

D/ Neschvaľuje 
1/ prijatie úveru zo Všeobecnej úverovej banky a.s.
so sídlom:
Všeobecná úverová banka
Mlynské  nivy 1
829 90 Bratislava 25
Identifikačné čísla a kódy banky
IČO: 313 20 155, DIČ: 2020411811
IČDPH: SK7020000207
zapísanej v Obchodnom registri Okresného súdu Bratislava I, oddiel: Sa, vložka č.: 341/B
vo výške ...........................€, s
dobou splatnosti ..............................., na účel : predfinancovanie dotácie NFP v zmysle zmluvy č. NR02828 zo dňa 08.09.2015 uzatvorenej medzi Pôdohospodárskou platobnou agentúrou, so sídlom Dobrovičova 12, Bratislava /PPA/ a Obcou Tôň, so sídlom Bratislavská 132/8, Tôň

2/ neschvaľuje zabezpečenie úveru vystavením vlastnej blankozmenky Obce ako Dlžníka a podpísaním dohody o vyplňovacom práve k blankozmenke uzatvorenej medzi Veriteľom a Dlžníkom.

3/ Nesúhlasí s úpravou rozpočtu v príslušných kapitolách príjmov a výdavkov súvisiacich s prijatím a splatením úveru a jeho príslušenstva a poveruje starostu na podpis zmluvnej dokumentácie spojenej s úverom a zabezpečením úveru. 

E/ Prerokovalo 
Všeobecne záväzné nariadenie obce Tôň č. 2/2015 o zneškodňovaní obsahu žúmp na území obce Tôň 

F/ Neprerokovalo
Všeobecne záväzné nariadenie obce Tôň č. 3/2015, ktorým sa určuje výška a spôsob úhrady príspevku za pobyt  dieťaťa v MŠ, výška príspevku na čiastočnú úhradu nákladov na činnosť školského klubu detí, výška príspevku na čiastočnú úhradu nákladov a spôsob úhrady za poskytovanie stravy v zariadeniach školského stravovania 

G/ Schvaľuje 
a/ spoluúčasť obce Tôň na realizácii projektu na predchádzanie vzniku odpadu žiadateľa Združenie Dolný Žitný ostrov/, ktorý sa bude uchádzať o nenávratný finančný príspevok z Operačného programu Kvalita životného prostredia 2014-2020, Prioritná os 1, Aktivita B.
b/ zabezpečenie spolufinancovania obce Tôň vo výške 5% z alikvotnej čiastky projektu spadajúcej na aktivity týkajúce sa obce Tôň, t.j. 2568,925 € /cena s DPH/

H/ Schvaľuje
Predfinancovanie  dotácie NFP v zmysle zmluvy č. NR02828 zo dňa 08.09.2015 uzatvorenej medzi Pôdohospodárskou platobnou agentúrou, so sídlom Dobrovičova 12, Bratislava /PPA/ a Obcou Tôň, so sídlom Bratislavská 132/8, Tôň, vo výške 82 240 € bez DPH, cez spoločnosť Slovanet a.s., Záhradnícka 151, Bratislava 2, 
na projekt Zvýšenie bezpečnosti a prevencie proti vandalizmu na verejných priestoroch pre obec Tôň 
os č. 3 
opatrenie č. 3.4.3 Obnova a rozvoj obcí
kód opatrenia: 322
číslo výzvy: 2015/PRV/37
Kód projektu: 340NR1502828
Miesto realizácie projektu: Tôň, okres Komárno

13/   Záver 

      Starosta obce poďakoval prítomným poslancom za ich účasť na zasadnutí obecného zastupiteľstva,za ich aktívnu prácu a týmto ukončil jednanie. Uznesenie bolo schválené podľa jednotlivých bodov tak, ako je to uvedené v bode č. 12 a nakoniec aj v celku.




V Tôni, dňa 17.09.2015





	B u g á r   Imrich
	      starosta




Overovatelia:   Róbert Závodný

                       Bc. Eva Antalová









UZNESENIE
zo VII. zasadnutia obecného zastupiteľstva, konaného dňa 17.09.2015
VII/2015
Obecné zastupiteľstvo

A/ Berie na vedomie
Kontrolu plnenia vlastných uznesení bez pripomienok

B/ Berie na vedomie
Správu o činnosti starostu obce

C/ Schvaľuje – jednohlasne
1/   Úpravu  rozpočtu
2/ Súhlasí s úpravou rozpočtu v príslušných kapitolách príjmov a výdavkov súvisiacich s predfinancovaním projektu Zvýšenie bezpečnosti a prevencie proti vandalizmu na verejných priestoroch pre obec Tôň, časť externý manažment vo výške 830,00 € bez DPH /suma za vypracovanie projektu pre Premier Consulting s.r.o. Komárno/  

D/ Neschvaľuje 
1/ prijatie úveru zo Všeobecnej úverovej banky a.s.
so sídlom:
Všeobecná úverová banka
Mlynské  nivy 1
829 90 Bratislava 25
Identifikačné čísla a kódy banky
IČO: 313 20 155, DIČ: 2020411811
IČDPH: SK7020000207
zapísanej v Obchodnom registri Okresného súdu Bratislava I, oddiel: Sa, vložka č.: 341/B
vo výške ...........................€, s
dobou splatnosti ..............................., na účel : predfinancovanie dotácie NFP v zmysle zmluvy č. NR02828 zo dňa 08.09.2015 uzatvorenej medzi Pôdohospodárskou platobnou agentúrou, so sídlom Dobrovičova 12, Bratislava /PPA/ a Obcou Tôň, so sídlom Bratislavská 132/8, Tôň

2/ neschvaľuje zabezpečenie úveru vystavením vlastnej blankozmenky Obce ako Dlžníka a podpísaním dohody o vyplňovacom práve k blankozmenke uzatvorenej medzi Veriteľom a Dlžníkom.

3/ Nesúhlasí s úpravou rozpočtu v príslušných kapitolách príjmov a výdavkov súvisiacich s prijatím a splatením úveru a jeho príslušenstva a poveruje starostu na podpis zmluvnej dokumentácie spojenej s úverom a zabezpečením úveru. 

E/ Prerokovalo 
Všeobecne záväzné nariadenie obce Tôň č. 2/2015 o zneškodňovaní obsahu žúmp na území obce Tôň 



F/ Neprerokovalo
Všeobecne záväzné nariadenie obce Tôň č. 3/2015, ktorým sa určuje výška a spôsob úhrady príspevku za pobyt  dieťaťa v MŠ, výška príspevku na čiastočnú úhradu nákladov na činnosť školského klubu detí, výška príspevku na čiastočnú úhradu nákladov a spôsob úhrady za poskytovanie stravy v zariadeniach  školského stravovania 

G/ Schvaľuje 
a/ spoluúčasť obce Tôň na realizácii projektu na predchádzanie vzniku odpadu žiadateľa Združenie Dolný Žitný ostrov/, ktorý sa bude uchádzať o nenávratný finančný príspevok z Operačného programu Kvalita životného prostredia 2014-2020, Prioritná os 1, Aktivita B.
b/ zabezpečenie spolufinancovania obce Tôň vo výške 5% z alikvotnej čiastky projektu spadajúcej na aktivity týkajúce sa obce Tôň, t.j. 2568,925 € /cena s DPH/

H/ Schvaľuje
Predfinancovanie  dotácie NFP v zmysle zmluvy č. NR02828 zo dňa 08.09.2015 uzatvorenej medzi Pôdohospodárskou platobnou agentúrou, so sídlom Dobrovičova 12, Bratislava /PPA/ a Obcou Tôň, so sídlom Bratislavská 132/8, Tôň, vo výške 82 240 € bez DPH, cez spoločnosť Slovanet a.s., Záhradnícka 151, Bratislava 2, 
na projekt Zvýšenie bezpečnosti a prevencie proti vandalizmu na verejných priestoroch pre obec Tôň 
os č. 3 
opatrenie č. 3.4.3 Obnova a rozvoj obcí
kód opatrenia: 322
číslo výzvy: 2015/PRV/37
Kód projektu: 340NR1502828
Miesto realizácie projektu: Tôň, okres Komárno



V Tôni, dňa 17.09.2015

	B u g á r    Imrich
	     starosta









